nb en en en fr de da id da sv da da da da uz da da da en oc da da da da da da en en
1. holdet i akut scoringstørke - Svanholm Cricketklub
Torsdag d. 9. maj 2013 kl. 17:33 af Henrik Pfaff
Det er mange år siden, at vores første hold to kampe i træk ikke har kunnet leve mere end 75. I pokalsemifinalen mod KB scorede vi 75 og i årets første turneringskamp 74.
Ja pitchen på KB var langsom og svær, men ikke på nogen måde uspillelig. Men når man er så heldig eller god at få modstanderne ud for 132, så kan man komme langt med bare at stå der. Ikke engang det formåede vi. Vi var ude på lidt over 28 overe.
Måderne at komme ud på var en kombination af dårlige løb – to topgærdespillere – et par ben for, den ene fordi topgærdespilleren begyndte at spille på tværs af boldens retning – og så et par grusomme rene selvmord og hvad angår den lange hale - ja de kunne nok ikke bedre.
Basit Javed ved at blive løbet ud
Waqasali Yasin kastet ud
Saad Ahmed smider sit gærde væk
Det nuværende 1. hold må vist indse, at tiderne hvor man battede bredt og kunne tillade sig at tage chancer, fordi de næste nok klarede ærterne, er forbi. Fremover er kravet til gærdespillerne hårdt arbejde og koncentration. Ellers er det nedrykning og ikke medaljer, der kommer på tale.
Basit Javed kastede excellent (3/19 på 7 overe) og Tarandit Singh (4/22 på 8 overe) fik narret vores tidligere medlem Zishan Shah til at servere en griber i long off på et tidspunkt, hvor Zishan med 50 på 68 bolde dominerede. Han har nu i de to kampe mod os nærmest vundet kampene for KB.
Basit Javed kaster KB´s Naweed Mughal ud
Tarandit Singh kaster en KBèr ud
Rocky Chawla begejstret over at have kastet vores tidligere medlem Hamid Shah ud
Vores gærdeside kan forventes forstærket til næste weekend mod Ishøj, hvor Zameer Khan er tilbage fra sit englandseventyr.
Andetholdet spillede på en elendig pitch og ditto outfield mod og i Aarhus (nyoprykker) og vandt, men det var heller ikke godt.
Aarhus lavede 154 – vi forærede dem 50 ekstra – mest fejl bold (12) og udenom (36). Du milde himmel. Den nye anfører Sahadat Riaz imponerende 5 for 27 på 10 overe. En af slowbowlerne formåede at kaste 8 udenom på 5 overe.
Da vi kom ind havde vi mistet 7 gærder for 82, 8 for 104 og 9 for 127. To af dem efter sigende trillet ud. Forinden havde Usman Akram spillet en lang ansvarlig halvleg med 19 på 57 bolde, Sahadat prøvede også at skabe en halvleg, men havde det ikke været for 7 gærdet Shakil Ahmed (endte med 47 not out på 65 bolde) var det ikke gået. Kizhar Javaid blev skadet som åbningsgærde og kom ind som sidste mand og sammen scorede de forsigtigt de 28 vindende point. Shakil blev faktisk forinden grebet ud, men en af markspillerne, der skal stå stille indenfor den inderste cirkel, havde bevæget sig og grebet blev annulleret hvilket gav noget tumult.
Og endelig havde vi 10 miniputter i Glostrup og more sig sammen med 5 andre hold – heraf to svenske.